ซีเกมส์ 2013

กีฬาซีเกมส์ 2013 เป็นการแข่งขันซีเกมส์ครั้งที่ 27 ซึ่งมีการกำหนดจัดขึ้นที่เนปยีดอ เมืองหลวงแห่งใหม่ของประเทศพม่า รวมทั้งในเมืองหลักอื่น ๆ ซึ่งได้แก่ ย่างกุ้ง, มัณฑะเลย์ และหาดงเวซอง เมืองพะสิม

สมาพันธ์กีฬาแห่งเอเชียตะวันออกเฉียงใต้ (SEAGF) ได้มีการประชุมที่กรุงจาการ์ตา ณ วันที่ 31 พฤษภาคม พ.ศ. 2553 ตกลงอย่างเป็นเอกฉันท์ที่จะมอบสิทธิการเป็นเจ้าภาพแก่ประเทศพม่าในการเป็นเจ้าภาพการแข่งขันซีเกมส์ครั้งที่ 27

เว็บไซต์อย่างเป็นทางการของสภาโอลิมปิกแห่งเอเชียยังได้รับรองการเป็นเจ้าภาพของประเทศพม่าสำหรับซีเกมส์ครั้งที่ 27 นี้ ในข่าวการเปิดตัว ณ วันที่ 7 มิถุนายน พ.ศ. 2553 เว็บไซต์ทางการของสหพันธ์ฟุตบอลอาเซียน (AFF) ยังได้ประกาศว่าประเทศพม่าจะเป็นเจ้าภาพจัดการแข่งขัน โดยพม่าเคยเป็นเจ้าภาพจัดการแข่งขันกีฬาแหลมทอง 1961 และ 1969 ตามลำดับที่ย่างกุ้ง ในครั้งนี้จึงถือเป็นครั้งที่สามที่ประเทศพม่าจะเป็นเจ้าภาพซีเกมส์ ส่วนประเทศสิงคโปร์ได้ถอนตัวจากการเป็นเจ้าภาพ เนื่องจากคาดว่าอาจมีความล่าช้าในการสร้างสนามกีฬาแห่งชาติสนามใหม่

การดำเนินการ

การเสนอตัวเป็นเจ้าภาพ 
พม่า, เวียดนาม, ฟิลิปปินส์ และไทย ได้เสนอความต้องการที่จะเป็นเจ้าภาพจัดการแข่งขัน อย่างไรก็ตาม ตั้งแต่เวียดนาม, ฟิลิปปินส์ และไทยเป็นเจ้าภาพใน ซีเกมส์ 2003, 2005 และ 2007 ตามลำดับ ประเทศเหล่านี้จึงไม่อาจที่จะเป็นเจ้าภาพในครั้งนี้

โดยประเทศพม่าจะเป็นเจ้าภาพจัดการแข่งขัน ซึ่งเป็นการเว้นช่วงระยะเวลาการเป็นเจ้าภาพที่ห่างยาวนานถึง 44 ปี

พม่าร้องขอให้ประเทศไทยช่วยเหลือด้านเทคนิคกีฬา การฝึกอบรมผู้ตัดสิน คำแนะนำในการแต่งตั้งคณะอำนวยการจัดการแข่งขัน การบริหารจัดการแข่งขัน และด้านการเตรียมความพร้อมของนักกีฬา

สนามที่ใช้แข่งขัน

การตลาด

สัญลักษณ์การแข่งขัน 
สัญลักษณ์การแข่งขันเป็นลักษณะคนถือลูกบอลวิ่งอยู่ในวงกลมสีเหลือง ซึ่งลักษณะของรูปร่างคนนั้น นำเอาลักษณะแผนที่ประเทศพม่า ประกอบไปด้วยสีในส่วนขาของรูปคน สื่อถึงการทำงานหนัก และความกล้าหาญของชาวพม่า ส่วนตัวสีเขียว คือ ความรักธรรมชาติ และการพัฒนาเศรษฐกิจในรูปแบบอนุรักษ์ธรรมชาติที่พม่ากำลังพยายามดำเนินการ ส่วนหัวที่มีสีเขียว เหลือง แดง คือ สีธงชาติของพม่า
วงกลมสีเหลืองเปรียบเสมือนความเท่าเทียมและความมีภราดรภาพ รวมถึงการร่วมมือกันของชาวอาเซียนแบบไร้พรมแดน โดยมีสัญลักษณ์ของสหพันธ์ซีเกมส์ที่เป็นวงกลมซ้อนกัน 11 วง คือ 11 ชาติอาเซียน

มาสคอต 
นกฮูก ซึ่งได้ชื่อว่าเป็นสัตว์ที่เฉลียวฉลาดที่สุดและสงบเสงี่ยมที่สุด รวมทั้งมีสมดุลในตัวเอง ซึ่งชาวพม่าถือว่าเป็นสัตว์ที่นำโชคมาให้คนในครอบครัว จึงต้องมีตุ๊กตานกฮูกอยู่ในทุกๆ บ้าน โดยมี 2 ตัว ตัวผู้ชื่อ อู่ ชิ่ว ยู และตัวเมียชื่อ ดอว์ โม ซึ่งถือเป็นซีเกมส์ 3 ครั้งติดต่อกันที่เจ้าภาพซีเกมส์เลือกให้มีแมสคอต 2 ตัว นับตั้งแต่ ลาว เจ้าภาพครั้งที่ 25 เลือกช้างชื่อ จำปี-จำปา และ อินโดนีเซีย เจ้าภาพครั้งที่แล้ว ใช้มังกรโคโมโดชื่อ โมโด้ และ โมดี้

การแข่งขัน

พิธีเปิด 
พิธีเปิดจัดขึ้นในวันที่ 11 ธันวาคม 2013 ที่สนามกีฬา Wunna Theikdi เป็นพิธีเปิดการแข่งขันที่ใหญ่ที่สุดของประเทศพม่านับตั้งแต่การเป็นเจ้าภาพกีฬาแหลมทอง เมื่อปี 1969 มีการแสดงเปิดตัวที่หลากหลายและตระการตารวมทั้งสีสันของพลุที่ได้รับทีมงานจากจีนที่มีประสบการณ์ใน เอเชียนเกมส์ 2010 และ โอลิมปิกฤดูร้อน 2008 มาสนับสนุน โดยพิธีเปิดในครั้งนี้มีประธานคือ เต็ง เส่ง ประธานาธิบดีของพม่า ได้ทำการเปิดการแข่งขันอย่างเป็นทางการ โดยการเชิญธงซีเกมส์ และธงชาติพม่าขึ้นสู่ยอดเสา พิธีเปิดในครั้งนี้ใช้เด็กนักเรียน 12,000 คนและวงออเคสตร้ามาร่วมแสดง การจุดไฟในกระถางคบเพลิงเป็นอีกสิ่งที่ความตื่นตาตื่นใจให้กับชาวพม่า โดยให้ Aye Myint Kyu นักกีฬายิงธนูทีมชาติพม่า ยิงธนูไฟลงในกระถางคบเพลิง นอกจากนี้ยังมีการแสดงเต้นรำพร้อมๆกับการจบพิธีเปิดการแข่งขัน

จำนวนผู้เข้าแข่งขัน 

 
 
 
 
 
  (เจ้าภาพ)

ชนิดกีฬาที่แข่งขัน 
ประเทศพม่าได้เสนอให้จัดกีฬา 28 ชนิด ซึ่งถือเป็นจำนวนที่น้อยกว่าจำนวนกีฬาที่มีอยู่ในซีเกมส์ 2011 ที่ประเทศอินโดนีเซีย โดยผู้จัดมิได้เสนอให้มีวอลเลย์บอลชายหาด รวมถึงกีฬาเต้นรำ เนื่องด้วยพวกเขาได้พิจารณาว่าเครื่องแต่งกายเหล่านั้นไม่เหมาะสมสำหรับนักกีฬาหญิงชาวพม่า
แต่ในภายหลัง ได้บรรจุกีฬาในซีเกมส์ครั้งนี้ 38 ชนิด (กีฬาชิงเหรียญทอง 37 ชนิด และกีฬาสาธิต 1 ชนิด) การแข่งขันครั้งนี้มีกีฬาสาธิตคือ ฟลอร์บอล ซึ่งไม่มีการชิงชัยเหรียญทอง ส่วนกีฬาอื่น ๆ ได้แก่

 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 ในร่ม
 
 
 
 

กีฬาสาธิต

ปฏิทินการแข่งขัน

สรุปเหรียญการแข่งขัน 

การเปลี่ยนแปลงเหรียญ
กันยายน 2014 นักกีฬาเหรียญทองจากพม่า Saw Marla Nwe (กรีฑา) และ Min Zaw Oo (เพาะกาย) พร้อมด้วยนักกีฬาเหรียญเงินจากอินโดนีเซีย Indra Gunawan (ว่ายน้ำ) ถูกตรวจพบว่าใช้สารต้องห้าม และถูกถอดถอนเหรียญรางวัล

เหตุการณ์สำคัญ 
 ประเทศไทย ได้เป็นเจ้าเหรียญทองในซีเกมส์ครั้งนี้
 ในการแข่งขันขี่ม้า พระเจ้าหลานเธอ พระองค์เจ้าสิริวัณณวรีนารีรัตน์ได้ทรงลงแข่งขันขี่ม้าประเภทศิลปะบังคับม้า โดยในรอบแรกทรงทำคะแนนได้เป็นลำดับที่ 1 ของทีมชาติไทย ในรอบชิงชนะเลิศทรงทำคะแนนได้ 50.617 คะแนน จบอันดับที่ 10 ของการแข่งขัน
 ในการแข่งขันกรีฑา ประเทศไทย สามารถคว้าเหรียญทองได้มากถึง 17 เหรียญทอง จาก 47 เหรียญทอง โดยไฮไลต์ของการแข่งขันคือ วิ่งข้ามรั้ว 400 ม. หญิง ที่ไทยส่ง วาสนา วินาโท เข้าแข่งขัน ซึ่งใน 5 เมตรสุดท้าย วาสนาสามารถแซงคู่แข่งจากเวียดนามไปได้อย่างเฉียดฉิว คว้าเหรียญทองได้สำเร็จ
 ในการแข่งขันวอลเลย์บอล ทีมชายสามารถคว้าแชมป์ได้เป็นสมัยที่ 5 ส่วนทีมหญิงคว้าแชมป์เป็นสมัยที่ 11 ในซีเกมส์ โดยไม่เสียเซต
 ในการแข่งขันฟุตบอล และฟุตซอล สามารถคว้าเหรียญทองมาได้ทั้ง 4 ประเภท สร้างประวัติศาสตร์ที่ 2 ต่อจาก ซีเกมส์ 2007 ที่จังหวัดนครราชสีมา
 ในการแข่งขันฟุตบอล ทีมชาติพม่าตกรอบแรกไปอย่างน่าเสียดาย เพราะอินโดนีเซียได้กฎเฮดทูเฮดมากกว่า ทั้งๆที่พม่าน่าจะทำประตูได้มากกว่า ทำให้แฟนบอลเจ้าถิ่นก่อเหตุทะเลาะวิวาท ชุลมุนวุ่นวาย ก่อนที่ตำรวจจะออกมาระงับเหตุ
 ในการแข่งขันครั้งนี้ ประเทศไทย ตั้งความหวังไว้ที่ อันดับที่ 2 ของการแข่งขัน ได้ 110 เหรียญทอง แต่กลับกลายเป็นว่าได้อันดับที่ 1 และได้ 107 เหรียญทอง และนอกจากนี้ในกีฬาหลายประเภทสามารถทำผลงานได้ทะลุเป้าตามที่สมาคมได้วางเอาไว้

ระเบียงภาพ

อ้างอิง

แหล่งข้อมูลอื่น 
 เว็บไซต์อย่างเป็นทางการ 
 ซีเกมส์ ครั้งที่ 27  

ซีเกมส์ 2013